wickkiey/tamil-wikipedia-chunked huggingface dataset:
# சூரத்கர்

## புள்ளிவிபரங்கள்

2011 ஆம் ஆண்டு இந்திய மக்கட் தொகை கணக்கெடுப்பின்படி சூரத்கர் நகராட்சியில் 70,536 மக்கள் வசிக்கின்றனர். இதில் 37,126 ஆண்களும், 33,410 பெண்களும் அடங்குவர். ஆறு வயதிற்கு உட்பட்ட குழந்தைகளின் எண்ணிக்கை 9037 ஆகும்.  
இது சூரத்கர் மொத்த மக்கட் தொகையில் 12.81% வீதம் ஆகும். சூரத்கர் நகரத்தின் கல்வியறிவு விகிதம் 75.68% வீதம் ஆகும். இது மாநில சராசரியான 66.11% ஐ விட அதிகமாகும். சூரத்கரில் ஆண்களின் கல்வியறிவு விகிதம் 83.19% ஆகவும், பெண் கல்வியறிவு விகிதம் 67.39% ஆகவும் உள்ளது.
# சூரத்கர்

## பொருளாதாரம்

முக்கிய பாதுகாப்பு நிலையங்களும் சூரத்கர் வெப்ப மின் நிலையமும் நிலையான பொருளாதாரத்திற்கு ஊக்கமளித்து வருகிறது. ஸ்ரீ சிமென்ட் லிமிடெட் மற்றும் பாங்கூர் சிமென்ட் யூனிட் என பெயரிடப்பட்ட புதிதாக கட்டப்பட்ட சீமேந்து உற்பத்தி தொழிற்சாலைகள் மின் உற்பத்தி நிலையத்திலிருந்து சாம்பலைப் பயன்படுத்துகின்றன. பிபிசி, ஓபிசி மற்றும் பிரீமியம் சீமேந்து என்பவற்றை உற்பத்தி செய்கின்றன. உள்ளூர் மக்களில் பெரும்பாலோர் விவசாய நடவடிக்கைகளை சார்ந்துள்ளனர்.
# தம்பாக்சிரிங் அரண்மனை

**தம்பாக்சிரிங் அரண்மனை** (ஆங்கிலம்: *Tampaksiring Palace*) இந்தோனேசியா<nowiki/>வில் தம்பாக்சிரிங் என்னுமிடத்தில் உள்ள அரண்மனையாகும்.  
இந்தோனேசியாவில் உள்ள ஆறு அதிபர் அரண்மனைகளில் இந்த அரண்மனையும் ஒன்றாகக் கருதப்படுகிறது. இது பாலியில் கியானியார் பகுதியில் அமைந்துள்ளது. இந்த அரண்மனை 1957-ஆம் ஆண்டில் கட்ட ஆரம்பிக்கப்பட்டு 1963 ஆம் ஆண்டில் கட்டி முடிக்கப்பட்ட அரண்மனையாகும்.
# தம்பாக்சிரிங் அரண்மனை

## பாலினிய கட்டிடக்கலை

இந்தோனேசியாவில் அமைந்துள்ள பிற அதிபர் மாளிகைகளைப் போலல்லாமல் இந்த அரண்மனை பெரும்பாலும் டச்சு கிழக்கிந்திய தீவுகளின் காலனித்துவ காலத்திய பாணியைத் தொடர்ந்து வந்ததாகும். தம்பாக்சிரிங் அரண்மனை இந்தோனேசியாவின் சுதந்திரம் அடைந்தபின் கட்டப்பட்ட அரண்மனையாகும். இது காலனித்துவ இடச்சு பேரரசின் கட்டடப் பாணியில் கட்டப்பட்டது, இருந்தாலும் அது நவீனத்துவ பாணியும் பாலினிய கட்டிடக்கலைக் கூறுகளைக் கொண்டு அமைந்துள்ளது.  
இந்த வளாகத்தின் கட்டிடங்கள் 19 ஹெக்டேர் பரப்பளவில் பரவிக் காணப்படுகின்றன. முதன்மை அரண்மனை கட்டிடமான தம்பாக்சிரிங் சற்று உயர்ந்த இடத்தில் கட்டப்பட்டுள்ளது. அது தீர்த்தா எம்புல் கோயில் எனப்படுகின்ற இந்து பாலினிய நீர்த்தடாகக் கோயில் மற்றும் ஆகூங்க் மலை எனப்படுகின்ற தீவின் மிக உயர் இடத்தில் அமைந்துள்ள ஓர் எரிமலை.ஆகியவற்றை காணும் திசையை நோக்கும் வகையில் கட்டப்பட்டுள்ளது.
# தம்பாக்சிரிங் அரண்மனை

## வரலாறு

இந்தோனேசியாவிற்கு ஒரு புதிய ஜனாதிபதி மாளிகையை கட்ட வேண்டும் என்ற எண்ணம் இந்தோனேசியாவின் முதல் ஜனாதிபதி சுகர்னோவால் அவர்களுக்குத் தோன்ற அவரால் அது தொடங்கி வைக்கப்பட்டது. 1950 களின் நடுப்பகுதியில், புதிதாக சுதந்திரமான மாநிலம் என்ற நிலையில், சுகர்னோ இந்தோனேசிய பண்பாட்டை இந்தோனேசியாவிற்கு வருகை தரும் மாநில விருந்தினர்கள் காண்பதற்காகக் கட்ட எண்ணினார்.  
மேலும், பாலிப் பகுதியின் புகழை ஒரு கலாச்சார மற்றும் இயற்கை ஈர்ப்பாகவும் வெளிப்படுத்த விரும்பினார்.  பாலியின் பண்பாட்டு மற்றும் இயற்கை அழகினை வெளி உலகிற்குக் கொணர விரும்பினார். இந்தக் கட்டுமானமானது முக்கியமான தலைவர்கள், மாநில அரச அலுவலர்கள், நாட்டின் தலைவர்கள், அரச தலைவர்கள் அரசாங்கத் தலைவர்கள் ஆகியோர் பாலியில் தங்கும்போது பயன்படும் நோக்கில், அது பொருத்தமானதாக அமையும் என்ற எண்ணத்தில் அமைந்தது.
# தம்பாக்சிரிங் அரண்மனை

## வரலாறு

### கியானியார் விருந்தினர் மாளிகை

முன்னதாக அந்த இடத்தில் ஒரு விருந்தினர் மாளிகை இருந்தது. அது பாலியில் இருந்த கியானியார் என்ற இடத்தையாண்ட மன்னருக்குச் சொந்தமானதாக இருந்தது. இந்த கியானியார் விருந்தினர் மாளிகையில் பெரும்பாலும் வெளிநாட்டு பிரமுகர்கள், விருந்தினர்கள் மற்றும் கிழக்கு தீவுகளின் அலுவலர்கள் ஆகியோர் பயன்பாட்டிற்காக இருந்தது. சுகர்னோ அந்த இடத்திற்கு 1955 ஆம் ஆண்டில் பல முறை வருகை தந்தார்.  
சுகர்னோவின் ஆர்வத்தை அறிந்த, கியானியார் மன்னர் இந்தோனேசியா அரசுக்கு நிலம் மற்றும் கட்டிடத்தை அளித்தார். 1957 ஆம் ஆண்டில் சுகர்னோ ஒரு புதிய அரண்மனைக்கான வடிவத்தைத் தயாரித்து அமைக்க ஆர்.எம்.சோதர்சனோ என்பவரை நியமித்தார். தொடர்ந்து அதற்கான தயாரிப்பு தொடங்கியது.  
கியானியார் மன்னரின் பழைய விருந்தினர் மாளிகை இடிக்கப்பட்டது. புதிய கட்டுமானப் பணி 1957 ஆம் ஆண்டு தொடங்கப்பட்டு 1963 ஆம் ஆண்டில் முழுமையாக நிறைவு பெற்றது.
# தம்பாக்சிரிங் அரண்மனை

## பிற அரண்மனைகள்

- கிராடன் நியாயோக்யாகர்த்தா காடினின்கிராட், யோக்யகர்த்தா
- கெதுங் அகுங், யோக்யகர்த்தா
- பொகோர் அரண்மனை, பொகோர்
- சிபனாஸ் அரண்மனை, சிபனாஸ்
- இஸ்தானா நெகாரா (ஜகார்த்தா)
- மெர்டேகா அரண்மனை, மத்திய ஜகார்த்தா
# சகார்சா

**சகர்சா** என்பது இந்தியாவின் பீகார் மாநிலத்தின் கிழக்கு பகுதியில் உள்ள சகார்சா மாவட்டத்தில் உள்ள ஒரு நகரம் மற்றும் நகராட்சியாகும். இது கோசி ஆற்றின் கிழக்குக் கரையில் அமைந்துள்ளது . இது சகார்சா மாவட்டத்தின் நிர்வாக தலைமையகமாகவும், பீகார் மாநிலத்தின் கோசி பிரிவின் (பிரதேச தலைமையகமாகவும்) உள்ளது. இதில் சகர்சா, மாதேபுரா மற்றும் சுபால் மாவட்டங்கள் அடங்கும்.  
சகார்சா என்ற பெயர் சஹர்சா என்ற சமஸ்கிருத வார்த்தையிலிருந்து உருவானது. நகரத்தில் கணிசமான எண்ணிக்கையிலான மைதிலி மொழி பேசுபவர்கள் உள்ளனர். மைதிலியுடன் இந்தி பரவலாக புரிந்து கொள்ளப்பட்டு பேசப்படுகிறது.
# சகார்சா

## வரலாறு

சகர்சா என்பது மிதிலா பிராந்தியத்தின் ஒரு பகுதியாகும். இது மிதிலா இராச்சியத்தை நிறுவிய இந்தோ-ஆரிய பழங்குடியினர் குடியேறிய பின்னர் முதன்முதலில் முக்கியத்துவம் பெற்றது. (இது விதேக இராச்சியம் என்றும் அழைக்கப்படுகிறது). விதேக இராச்சியத்தின் மன்னர்கள் ஜனகர்கள் என்று குறிப்பிடப்பட்டனர்.  
20 ஆம் நூற்றாண்டில் சகர்சா மாவட்டம் முங்கர் மற்றும் பாகல்பூர் மாவட்டங்களின் ஒரு பகுதியாக இருந்தது. 1954 ஆம் ஆண்டு ஏப்ரல் 1 அன்று சகர்சா மாவட்டமாக மாற்றப்பட்டது. இது கோசி பிரிவின் தலைமையகமாக சகர்சா, பூர்னியா மற்றும் கதிஹார் மாவட்டங்களை உள்ளடக்கியது. கோசி பிரிவின் தலைமையகம் சகர்சாவில் 1972 ஆம் ஆண்டு அக்டோபர் 2 ஆம் தேதி உருவாக்கப்பட்டது. 24 மேம்பாட்டுத் தொகுதிகள் கொண்ட ஒரு புதிய சிவில் துணைப்பிரிவு பிர்பூர், முன்னர் மாவட்டத்தின் சுபால் உட்பிரிவின் கீழ் இருந்த ராகோபூர், சதாபூர், பசந்த்பூர் மற்றும் நிர்மாலி உள்ளிட்டவஐ 1972 ஆம் ஆண்டு திசம்பர் 1 இல் உருவாக்கப்பட்டன.  
மாதேபுரா மற்றும் சுபால் ஆகிய இரண்டு புதிய மாவட்டங்கள் சகர்சா மாவட்டத்திலிருந்து 1981 ஆம் ஆண்டு ஏப்ரல் 30 இலும் மற்றும் 1991 ஆம் ஆண்டிலும் உருவாக்கப்பட்டன. சகர்சா மாவட்டம் இப்போது இரண்டு துணைப்பிரிவுகளான சகர்சா சதர் மற்றும் சிம்ரி பக்தியார்பூர் என்பவற்றைக் கொண்டுள்ளது.
# சகார்சா

## புவியியல்

சஹர்சா 25.88 ° வடக்கு 86.6 ° கிழக்கு என்ற புவியியல் இருப்பிடத்தில் அமைந்துள்ளது. இது சராசரியாக 41 மீட்டர் (134 அடி) உயரத்தைக் கொண்டுள்ளது. சகர்சாவும் அதைச் சுற்றியுள்ள பகுதிகளும் கோசிநதிப் படுகையில் ஒரு தட்டையான வண்டல் சமவெளியைக் கொண்டுள்ளன. இப்பகுதி நிலம் மிகவும் வளமானதாக காணப்படுகின்றது. ஆனால் கங்கையின் மிகப்பெரிய துணை நதிகளில் ஒன்றான கோசியின் போக்கில் அடிக்கடி ஏற்படும் மாற்றங்கள், மண் அரிப்பு தொடர்பான பிரச்சினைகளுக்கு வழிவகுத்தன. இப்பகுதி வெள்ளப் பெருக்கினால் அடிக்கடி பாதிக்கப்படுகின்றன. பெரிய வெள்ளப்பெருக்கு கிட்டத்தட்ட ஆண்டுதோறும் நிகழ்கிறது. இதனால் கணிசமான உயிர்ச் சேதம், பொருட் சேதம் ஏற்படுகின்றது.
# சகார்சா

## பொருளாதாரம்

இது இந்தியாவில் சோளம் மற்றும் மக்கானாவின் முக்கிய உற்பத்தியாளராகும். ஒவ்வொரு ஆண்டும் தொன் அளவில் சோளம் மற்றும் மக்கானா நாட்டின் பல்வேறு பகுதிகளுக்கு ஏற்றுமதி செய்யப்படுகின்றன. பின்வரும் பயிர்கள் இப்பகுதியில் வளர்க்கப்படுகின்றன. மக்கானா (*யூரியேல் ஃபெராக்ஸ்*சாலிஸ்ப்), அரிசி, மாம்பழம், விழுதி, மூங்கில், கடுகு, சோளம், கோதுமை மற்றும் கரும்பு என்பன இப்பகுதியில் வளர்க்கப்படுகின்றன. தேக்கு மரங்கள் இப்போது பாரிய அளவில் வளர்க்கப்படுகின்றன.
# பாலா சிங்

**பாலா சிங்** (*Bala Singh*, 07 மே 1952 - 27 நவம்பர் 2019) என்பவர் ஓர் இந்திய திரைப்பட நடிகர் ஆவார். இவர் மலையாளம் மற்றும் தமிழ் திரைப்படத்தில் நடித்துள்ளார். 1995 ஆம் ஆண்டு நாசர் நடித்த அவதாரம் என்னும் படத்தில் நடித்ததன் மூலம், தமிழ்த் திரைப்படத்துறைக்கு அறிமுகமானார். இவர் நூற்றுக்கும் மேற்பட்ட படங்களில் நடித்துள்ளார், அதில் பெரும்பாலான படங்களில் எதிர்நாயகனாகவே நடித்துள்ளார்.
# பாலா சிங்

## குடும்பம்

இவருக்கு தங்கலீலா என்ற மனைவியும், ஓசின் என்ற மகளும், சிபின் என்ற மகனும் உள்ளனர்.
# பாலா சிங்

## திரை வாழ்க்கை

பாலா சிங் ஆரம்பத்தில் மேடை நாடகங்களில் தனது வாழ்க்கையைத் தொடங்கினார். இவர் நாசரின் அவதாரம் (1995) படத்தில் நடிப்பதற்கு முன்பு, தேசிய நாடக பள்ளியில், பயிற்சி பெற்றார். இவர் சங்கர், மணிரத்னம் மற்றும் கமல்ஹாசன் இயக்கிய படங்களில் துணை வேடங்களில் நடித்துள்ளார். இவர் பெரும்பாலான படங்களில் எதிர்நாயகனாகவே நடித்துள்ளார்.  
2009 ஆம் ஆண்டில், வண்ணத்துப்பூச்சி என்னும் படத்தில், ஒரு தாத்தாவின் முக்கியக் கதாபாத்திரத்தில் நடித்தார். இது தாத்தா, பாட்டி மற்றும் அவர்களின் பேரக்குழந்தைகளுக்கு இடையிலான உறவை ஆராய்ந்த ஒரு திரைப்படமாகும்.
# பாலா சிங்

## இறப்பு

இவருக்கு 26 நவம்பர், 2019 அன்று மூச்சுத்திணறல் மற்றும் காய்ச்சல் ஏற்பட்டுள்ளது. அதைத் தொடர்ந்து தனியார் மருத்துவமனையில் அனுமதிக்கப்பட்டிருக்கும் இவருக்கு தொடர் சிகிச்சை அளிக்கப்பட்டது, ஆனாலும் சிகிச்சை பலனின்றி 27 நவம்பர், 2019 அன்று உயிரிழந்தார்.
# பாலா சிங்

## தொலைக்காட்சி

- சூலம் (2002 - 2004)
- ருத்ரவீணை (2003 - 2004)
- நல்ல நேரம் (2013 - 2014)
- ஆதிரா (2015 - 2016)
# பொகோர் அரண்மனை, பொகோர்

## வசதிகள்

தோட்டத்தின் மைதானத்தில் பல கட்டிடங்கள் அமைந்துள்ளன. அவற்றுன் மிகப்பெரியவை கெடுங் இந்துக் (முதன்மை அரண்மனை) மற்றும் அதன் இரண்டு பிரிவுகள் ஆகும். முதன்மை அரண்மனை கட்டிடத்தில் அரசின் தலைமை அலுவலர் அலுவலகம், நூலகம், விருந்தகம், தியேட்டர் அறை, அமைச்சர்களின் காத்திருப்பு அறை, தெரடாய் அறை எனப்படுகின்ற வசிக்கும் அறை மற்றும் கருடா அறை எனப்படுகின்ற முதன்மையான வரவேற்பு மண்டபம்) ஆகியவவை உள்ளன.  
முதன்மைக் கட்டிடத்தின் கிழக்கு மற்றும் மேற்குப் பகுதிகளில் இரண்டு கட்டிடங்கள் உள்ளன. கிழக்குப் பகுதியில் உள்ள கட்டடம் காலனித்துவ காலத்தில் வெளிநாட்டு அரசாங்க உயர் அலுவலர் தங்குவதற்கான விருந்தினர் மாளிகையாகப் பயன்படுத்தப்பட்டது. மேலும் கவர்னர் ஜெனரலின் தனிப்பட்ட விருந்தினர் தங்கவும் பயன்படுத்தப்பட்டது. மேற்குப் பகுதி இரண்டு அறைகளைக் கொண்டுள்ளன. அவற்றில் ஒன்று மாநிலத்தைப் பார்வையிட வரும் முக்கிய விருந்தினருடன் வரும் அமைச்சர்களுக்கு விருந்தினர் மாளிகையாகவும், மற்றொன்று மாநாடு நடத்தப்பெறுகின்ற அறையாகவும் பயன்படுத்தப்படுகின்றன. காலனித்துவ காலகட்டத்தின்போது இந்தப் பகுதி ஆளுநர் ஜெனரலின் பணியாளர்களால் பயன்படுத்தப்பட்டது.
# பொகோர் அரண்மனை, பொகோர்

## பிற அரண்மனைகள்

- கிராடன் நியாயோக்யாகர்த்தா காடினின்கிராட், யோக்யகர்த்தா
- கெதுங் அகுங், யோக்யகர்த்தா
- தம்பக்சைரிங் அரண்மனை, பாலி
- சிபனாஸ் அரண்மனை, சிபனாஸ்
- இஸ்தானா நெகாரா (ஜகார்த்தா)
- மெர்டேகா அரண்மனை, மத்திய ஜகார்த்தா
# சிபனாஸ் அரண்மனை, சிபனாஸ்

**சிபனாஸ் அரண்மனை (Cipanas Palace)** (Indonesian pronunciation: **இஸ்தானா சிபனாஸ்**) இந்தோனேசியாவில் உள்ள ஆறு ஜனாதிபதி மாளிகைகளில் ஒன்றாகும். இது இந்தோனேசியாவின் மேற்கு ஜாவாவின் சிபனாஸ், ஜகார்த்தா மற்றும் பண்டுங்கை புன்காக் வழியாக இணைக்கும் நெடுஞ்சாலைக்கு அருகில் அமைந்துள்ளது. ஜகார்த்தாவிலிருந்து சுமார் தொலைவிலும், சியான்ஜூர் நகரத்திலிருந்து.சுமார் தொலைவிலும், சியான்ஜூர் ரீஜென்சியில் சிபனாஸ் என்னும் இடத்தில் உள்ளது. அந்த இடம் கேடே மலையின் அடிவாரத்தில் கடல் மட்டத்திலிருந்து உயரத்தில் உள்ளது. இந்க்த கட்டிடம் சுமார் பரப்பளவில் உள்ளது, கட்டிடம் சுமார் பரப்பில் உள்ளது. .
ஓவியம், 1880 ]]
# சிபனாஸ் அரண்மனை, சிபனாஸ்

## வரலாறு

1740 ஆம் ஆண்டில் ஆளுநர் ஜெனரல் குஸ்டாஃப் வில்லெம் வான் இம்ஹாஃப் ஆட்சிக் காலத்தின் போது வான் ஹியூட்ஸ் என்ற டச்சு நிலக்கிழார் இந்த ஆடம்பரமான அரண்மனையைக் கட்டினார். சுத்தமான, புதிய மற்றும் குளிர்ந்த மலை காற்றுக்காக இப்பகுதி நற்பெயர் பெற்றது. இந்தக்கட்டிடம் டச்சு கவர்னர் ஜெனரல்களுக்கான தங்கும் இடமாக மாற்றப்பட்டது.  
இது அரண்மனையாக மாறுவதற்கு முன்பாக சிபனாஸ் இல்லம் என்றழைக்கப்பட்டது. 1750 ஆம் ஆண்டில் இரண்டு மாதங்கள் உடல்நிலை சரியில்லாமல் இங்கு இருந்த வான் இம்ஹாஃப் இக்கட்டத்தில் இயற்கை எய்தினார். அவரது உடல் ஜகார்த்தாவின் தனா அபாங்கில் முழு இராணுவ மரியாதைகளுடன் அடக்கம் செய்யப்பட்டது. பியூட்டென்சோர்க் அரண்மனை, சிசருவா மருத்துவமனைகள் மற்றும் சிபனாஸில் உள்ள இல்லங்கள் ஆகியவற்ளைக் கட்டியவர் என்று அறியப்படுவதைவிட வான் இம்ஹாஃப் மேற்கு கலிபேசரில் *அகாடமி டி* மரைனில் என்னும் அமைப்பை நிறுவிய நிலையில் பெயர் பெற்றவர் ஆவார். அங்கிருந்த அந்த கட்டிடம் பின்னர் *ரெட் ஸ்டோர்* என்று பெயர் மாற்றம் பெற்றது.  
கமிஷனர் ஜெனரல் லியோனார்ட் டு பஸ் டி கிசிக்னீஸும் சல்பர் குளியல் என்ற குளியலை மேற்கொள்ள இந்த அரண்மனைக்கு வருவதை விரும்பினார், மேலும் அவர் வரும்போது தன் செயலாளரான சிரார்டஸ் வில்லெம் கேர்ல் கிராஃப் வான் ஹோஜெண்டார்ப் (1820-1841) என்பவரையும் அழைத்து வந்தார். அவர்களின் நிர்வாகத்தின் போது, ஹெர்மன் வில்லெம் டேன்டெல்ஸ் (1808-1811) மற்றும் ஸ்டாம்போர்ட் ராஃபிள்ஸ் (1811-1816) ஆகிய இருவரும் ஆப்பிள் பண்ணைகள், மலர் தோட்டங்கள் ஆகியவற்றை நிர்வகிக்கவும், அரிசி ஆலைகளில் பணியாற்றுவதற்காகவும், மாடுகள், செம்மறி ஆடுகள், மற்றும் குதிரைகள் ஆகியவற்றைக் கவனிப்பதற்காகவும் நூற்றுக்கணக்கானவர்களை நியமனம் செய்தனர். .  
சிபனாஸ் ஜனாதிபதி மாளிகை நெதர்லாந்து கிழக்கு-தீவுகளின் பல கவர்னர்கள்-ஜெனரல் மற்றும் அவர்களது குடும்பங்களின் குடும்ப இல்லமாகவும் செயல்பட்டு வந்தது. அவர்களில் ஆண்ட்ரீஸ் கார்னெலிஸ் டிர்க் டி கிராஃப் மற்றும் குடும்பத்தினர் (1926-1931), போனிஃபேசியஸ் கார்னெலிஸ் டி ஜோங் (1931) ஆகியோர் இருந்தனர். கடைசியாக அங்கு இருந்தவர் அலிடியஸ் டார்டா வான் ஸ்டார்கன்போர்க் ஸ்டாச்சுவர் ஆவார். 1942 ஆம் ஆண்டில் டச்சு கிழக்கிந்தியர்களை ஜப்பானியர் பிடிப்பதற்கு ஆக்கிரமிப்பு சற்று முன்பு வரை அவர்கள் இருந்தனர். அங்கிருந்து அவரும் அவருடைய குடும்பத்தாரும் ஜப்பானிய கைதிகளாக அழைத்துச் செல்லப்பட்டனர். பின்னர் அவர்கள் சீனாவின் ஹ்சியனில் உள்ள மஞ்சூரியன் முகாமுக்கு மாற்றம் செய்யப்பட்டனர்.  
சுகர்னோ சிபனாஸ் அரண்மனைக்கு அடிக்கடி வருகை தந்தார்.முக்கியமாக அவரது உரைகளுக்கு உத்வேகம் தேடும் இடமாகவும், குறிப்பாக ஆகஸ்ட் 17 ஆம் நாளன்று நாட்டின் சுதந்திரம் தொடர்பான விழிப்புணர்வினை உண்டாக்கவும் அவர் அங்கு இருந்தார். சுகர்னோவின் மனதில் தேங்கியிருந்த அனைத்து எண்ணங்களையும் எழுத்துக்களாக காகிதத்தில் வெளிப்படுத்துவதற்கான ஈர்த்த ஒரு காந்தம் போல அமைதியான சிபனாவின் குளிர்ந்த சூழ்நிலை அவரக்கு தென்பட்டது. 1953 ஆம் ஆண்டில் ஹார்டினியுடன் சுகர்னோ தனது திருமண விழாவை சிபனாஸ் அரண்மனையில்தான் நடத்தினார் என்பது குறிப்பிடத்தக்கதாகும் .  
ஜனாதிபதி மாளிகையில் ஒரு முதன்மைக் கட்டிடம், ஆறு பெவிலியன்கள், ஒரு சிறப்பு கட்டிடம் மற்றும் இரண்டு கட்டிடங்கள் ஆகியவை உள்ளன. ஒன்று சூடான நீரூற்று நீர்த்தேக்கமாகவும், மற்றொன்று மசூதியாகவும் உள்ளன.
# சிபனாஸ் அரண்மனை, சிபனாஸ்

## பிற அரண்மனைகள்

- கிராடன் நியாயோக்யாகர்த்தா காடினின்கிராட், யோக்யகர்த்தா
- கெதுங் அகுங், யோக்யகர்த்தா
- பொகோர் அரண்மனை, பொகோர்
- இஸ்தானா நெகாரா (ஜகார்த்தா)
- மெர்டேகா அரண்மனை, மத்திய ஜகார்த்தா
# இஸ்தானா நெகாரா (ஜகார்த்தா)

**இஸ்தானா நெகாரா (Istana Negara)** (ஆங்கிலம் *:* மாநில அரண்மனை, ) இந்தோனேசியாவின் ஆறு ஜனாதிபதி மாளிகைகளில் ஒன்றாகும். இது மத்திய ஜகார்த்தாவில் வெட்டரன் தெரு என்ற முகவரியில் அமைந்துள்ளது, மெர்டேகா அரண்மனை இதன் தெற்குப் பகுதியில் அமைந்துள்ளது. இது மொத்தம் 68,000 மீ² பரப்பளவைக் கொண்ட ஜனாதிபதி அரண்மனை வளாகத்தின் ஒரு பகுதியாக அமைந்துள்ளது. மேலும் மூன்று கட்டிடங்களுடன் முன்னர் ஜனாதிபதி அலுவலகமாகப் பயன்படுத்தப்பட்டு வந்தது. அவை முன்னர் ஜனாதிபதி அலுவலகமாகப் பயன்படுத்தப்பட்ட பினா கிரஹா, மாநில விருந்தினர் மாளிகையாகப் பயன்படுத்தப்பட்ட விஸ்மா நெகாரா மற்றும் இந்தோனேசியாவின் மாநில செயலக அமைச்சகத்திற்காக அலுவலகமாகப் பயன்படுத்தப்பட்ட அலுவலகம் ஆகியவை உள்ளன.இஸ்தானா நெகாரா மேற்கூறிய தெருவை நோக்கி வடக்கு நோக்கிய திசையில் அமைந்துள்ளது. மெர்டேகா அரண்மனை மெர்டேகா சதுக்கம் மற்றும் தேசிய நினைவுச்சின்னம் (மோனாஸ்) ஆகியவற்றை நோக்கிய வகையில் அமைந்துள்ளது.
# இஸ்தானா நெகாரா (ஜகார்த்தா)

## வரலாறு

### துவக்கம்

கட்டிடத்தின் கட்டுமானம் 1796 ஆம் ஆண்டில் தொடங்கியது. இது 1810 ஆம் ஆண்டு மற்றும் 1819 ஆம் ஆண்டுக்கு இடையில் அரசாங்கத்தில் பல உயர் பதவிகளை வகித்த டச்சுக்காரரான ஜேக்கப் ஆண்ட்ரீஸ் வான் பிராம் என்பவரால் கட்டப்பட்டதாகும். இவர் இதனை தன்னுடைய சொந்த இல்லமாகப் பாவித்து வந்தார். இது 18 ஆம் நூற்றாண்டின் பிற்பகுதியில் பிரபலமானக் காணப்பட்ட கட்டிடக்கலை பாணியான இண்டீஸ் எம்பயர் பாணியில் வடிவமைக்கப்பட்ட ஒரு அழகான இரண்டு மாடி கட்டிடமாகும். இந்தக் கட்டிடம் ரீஸ்விக்-மூலென்விலெட்டுக்கு (தற்போதைய ஹார்மோனி) அருகில் கட்டப்பட்டதாகும். அந்தக் காலகட்டத்தில் பத்தேவியாவின் போவன்ஸ்டாட்களில் ( "அப்டவுன்"). சிறந்த கட்டடமாக அது கருதப்பட்டது.கவர்னர் ஜெனரல் பீட்டர் ஜெரார்டஸ் வான் ஓவர்ஸ்ட்ரேட்டனின் ஆட்சிக் காலத்தில் கட்டப்பட்டது, அதற்கு முன்பாக அவர் மற்றொரு ஆடம்பரமான குடியிருப்பான, பின்னர் ஹோட்டல் டெர் நெடெர்லாண்டனாக மாறிய கட்டடத்தைக் கட்டியிருந்தார். கட்டுமானத்தை நிறைவு செய்ய பல ஆண்டுகள் ஆனது. கடைசியாக 1804 ஆம் ஆண்டில் கட்டிடம் கட்டி முடிக்கப்பட்டது.
# இஸ்தானா நெகாரா (ஜகார்த்தா)

## வரலாறு

### ஆங்கிலேயர் காலம்

கட்டிடம் கட்டி முடிக்கப்பட்டதும், ஆங்கிலேயர் ஆட்சியில் கீழ் பிரித்தானிய கமிஷனராக இருந்த ஹக் ஹோப்பிடம் ஒப்படைக்கப்பட்டது. வான் பிராம் கட்டிடத்தின் தெற்குப் பகுதியில் இருந்த ஒரு சிறிய கட்டடத்தில் தன்னுடைய வாழ்நாள் முழுவதும் தங்கியிருந்தார்.
# இஸ்தானா நெகாரா (ஜகார்த்தா)

## வரலாறு

### கவர்னர் ஜெனரலின் குடியிருப்பு

ஜே.ஏ. வான் பிராமின் மரணத்திற்குப் பிறகு, இந்த வீடு 1816 ஆம் ஆண்டு டச்சு அரசாங்கத்தால் வாங்கப்பட்டது. இந்த கட்டிடத்தை அனைத்து நிர்வாகங்களின் மையமாகவும், படேவியாவில் தங்கியிருந்த கவர்னர் ஜெனரலின் உத்தியோகபூர்வ இல்லமாகவும் அரசாங்கம் பயன்படுத்தி வந்தது. வாட்டர்லூப்லினில் உள்ள டச்சு தீவுகளின் ஆளுநர் ஜெனரலின் உத்தியோகபூர்வ இல்லமாக டேன்டெல்ஸ் கட்ட விரும்பிய மிகப் பெரிய கட்டிடத்தின் பணி தாமதமானது, அதன் காரணமாக இதனை 1828 ஆம் ஆண்டில் கட்டடப் பணி நிறைவுற்ற பின்னரும்கூட ஆளுநர் ஜெனரலுக்கான இல்லமாக ஒருபோதும் பயன்படுத்தப்படாத நிலை ஏற்பட்டது. கவர்னர் ஜெனரலின் அலுவலகபூர்வ இல்லமாக, வான் பிராமின் இல்லத்திற்கு *ஹோட்டல் வான் டென் கவர்னர்-ஜெனரல்* (கவர்னர் ஜெனரலின் ஹோட்டல்) என்று பெயர் சூட்டப்பட்டது.  
அரண்மனையில் ஒவ்வொரு புதன்கிழமையும் விழாக்கள் அல்லது இண்டீஸ் கவுன்சில் கூட்டம் போன்ற நிகழ்ச்சிகள் நடத்தப் பெற்றன. கோடர்ட் வான் டெர் கபெலன் 1820 ஆம் ஆண்டில் அரண்மனையில் அதிகாரப்பூர்வமாக வசித்த முதல் கவர்னர் ஜெனரலாக ஆனார். இருந்த போதிலும் பொகோரில் இருந்த பொகோர் அரண்மனை முக்கியமான தங்குமிடமாக மாறியது. போகோர் மலைப் பகுதியில் காணப்பட்ட மிதவெப்ப சூழல் காரணமாக அது முக்கியமான வசிப்பிடம் ஆனது.  
1848 ஆம் ஆண்டில், கட்டிடத்தின் முதல் தளம் அகற்றப்பட்டது மற்றும் கோனிங்ஸ்பிளெயின் எனப்படும் மெர்டகா சதுக்கத்தை நோக்கிய நிலையில் அமைந்திருந்த அறை மறுபடியும் உருமாற்றம் பெற்றது. அதன் காரணமாக வெளிப்புறத்திற்கு அதிகமான இடம் கிடைத்தது.
# இஸ்தானா நெகாரா (ஜகார்த்தா)

## வரலாறு

### இஸ்தானா மெர்டேகா விரிவாக்கம்

பின்னர் அரண்மனை அதிகரித்த நிர்வாகத் தேவை காரணமாக அந்த இடம் சிக்கலாக, பணியாற்ற சிரமமான இடமாக அமைந்தது. இதனால் 1869 ஆம் ஆண்டில் ஒரு புதிய அரண்மனையைக் கட்டுவதற்காக திட்டமிடப்பட்டது. புதிய அரண்மனை 1873 ஆம் ஆண்டில் கோனிங்ஸ்பிளெயின் எனப்படும் மெர்டகா சதுக்கத்தை எதிர்கொள்ளும் வகையில் கட்டி முடிக்கப்பட்டது. இது கோனிங்ஸ்பிளெயின் அரண்மனை என்று அழைக்கப்பட்டது. அரண்மனையுடன் இணைந்து .ரிஜ்ஸ்விஜ்கில் உள்ள கவர்னர் ஜெனரலின் அரண்மனை வளாகமாக உருப்பெற்றது.  
1875 ஆம் ஆண்டில், இந்த வளாகத்தில் புதிய இரும்பு வேலி பொருத்தப்பட்டது. அரண்மனையின் அலுவலர்கள் தங்குவதற்கு கூடுதலாக வீடுகள் கட்டப்பட்டன.
# இஸ்தானா நெகாரா (ஜகார்த்தா)

## வரலாறு

### ஜப்பானிய ஆக்கிரமிப்பு

1942 ஆம் ஆண்டில் ஜப்பானியர்கள் டச்சு கிழந்தியர்கள்மீது படையெடுத்து, கைப்பற்றினர். கவர்னர் ஜெனரல் டிஜார்டா வான் ஸ்டார்கன்போர்க் 1942 மார்ச் 8 ஆம் நாளன்று அரண்மனையில் ஜப்பானிய இராணுவத்திடம் சரணடைவது தொடர்பாகக் கையெழுத்திட்டார். ஜப்பானியர் ஆக்கிரமிப்புக்குப் பின்னர், *சைக்கோ ஷிகிகனின்* (இராணுவத் தளபதி) வசிப்பிடமாக இவ்விடம் மாறியது. 1945 ஆம் ஆண்டில் ஜப்பானியர்கள் சரணடையும் வரை அந்த நிலை நீடித்தது. சுதந்திரத்திற்குப் பிறகு, கட்டிடத்தின் முன் முகப்பில் இருந்த நெதர்லாந்தின் சிங்க சின்னம் அகற்றப்பட்டது.  
அந்தக் கட்டடம் கட்டப்பட்ட முதல் அங்கு பல முக்கியமான நிகழ்வுகள் நடந்துள்ளன. அவற்றில் சில ஆளுநர் ஜெனரல் கிராஃப் வான் டென் *போஷால் கலாச்சார ஸ்டெல்செல்* முறையை அறிவித்தல், மார்ச் 25, 1947 ஆம் நாளன்று லிங்கட்ஜாதி ஒப்பந்தத்தின் ஒப்புதல் விழா மற்றும் 27 டிசம்பர் 1949 ஆம் நாளன்று இந்தோனேசியாவின் சுதந்திரத்தை அங்கீகரித்தல் உள்ளிட்ட நிகழ்வுகள் அடங்கும்.
# இஸ்தானா நெகாரா (ஜகார்த்தா)

## பிற அரண்மனைகள்

- கிராடன் நியாயோக்யாகர்த்தா காடினின்கிராட், யோக்யகர்த்தா
- கெதுங் அகுங், யோக்யகர்த்தா
- பொகோர் அரண்மனை, பொகோர்
- தம்பக்சைரிங் அரண்மனை, பாலி
- சிபனாஸ் அரண்மனை, சிபனாஸ்
- மெர்டேகா அரண்மனை, மத்திய ஜகார்த்தா
# பதா ( பாடகர்)

தொழில் ரீதியாக **பதா** (ஆங்கிலம் : Bada ) என்று அழைக்கப்படும் சோய் சுங்-கீ என்பவர் பிப்ரவரி 28 இல் பிறந்த ஒரு தென் கொரிய பாடகர், இசையமைப்பாளர் மற்றும் இசை நடிகை ஆவார். அவர் 1997 இல் தென் கொரியாவின் *எஸ்.இ.எஸ்* என்ற இசைக்குழுவின் பெண் உறுப்பினராக அறிமுகமானார். டிசம்பர் 2002 இல் எஸ்.இ.எஸ் கலைக்கப்பட்ட பின்னர், அக்டோபர் 2003 இல் "எ டே ஆஃப் ரினியூ" என்ற தனிப்பாடல் தொகுப்பை வெளியிட்டார் .  
பாடல்களைப் பதிவுசெய்தல் மற்றும் இசை நிகழ்ச்சிகளை நிகழ்த்துவதைத் தவிர, *நோட்ரே-டேம் டி பாரிஸ்*, *200 பவுண்ட்ஸ் பியூட்டடி*, *லீகலி ப்ளாண்ட்*, மற்றும் *மொஸார்ட்* உள்ளிட்ட மேடை இசைக்கலைஞர்களின் அசல் மற்றும் கொரிய பதிப்புகளில் பங்கேற்றதன் மூலம் ஒரு நடிகையாகவும் தன்னை நிலைநிறுத்திக் கொண்டார். மூன்றாவது இசை விருதுகளில் சிறந்த நடிகைக்கான விருதை வென்ற அவர், இன்றுவரை பத்து இசை நிகழ்ச்சிகளில் நடித்துள்ளார்.
# பதா ( பாடகர்)

## ஆரம்பகால வாழ்க்கை

சோய் சுங்-கீ 1980 பிப்ரவரி 28 அன்று பிறந்தார், அவரது தந்தை சோய் சா - வோல், இவர் கொரிய பன்சோரியின் பின்னணி கொண்ட ஒரு ட்ராட் இசைப் பாடகர் ஆவார். அவரது குழந்தை பருவத்தில் நிதிப் பிரச்சனைக் காரணமாக, குறிப்பாக அவரது தந்தை நோய்வாய்ப்பட்ட பிறகு, அவர் அறிமுகமாகும் வரை ஒன்பது ஆண்டுகள் உள்ளூர் தேவாலயத்தால் வழங்கப்பட்ட ஒரு சிறிய வீட்டில் வாழ்ந்தார். இளைஞர்களுக்கான சமீபத்திய தொடர் சொற்பொழிவுகளில், அவர் தனது ஆரம்ப வாழ்க்கையைப் பற்றி உரையாற்றியுள்ளார், மேலும் அவர்களின் கனவுகளைப் பெறுவதில் அவர்களின் பின்னணி ஒரு தடையாக மாறக்கூடாது என்று மாணவர்களை ஊக்குவித்துள்ளார்.  
பதா லீ சூ- மேன் என்பவரால் முன்மொழியப்பட்டு *எஸ்.எம் என்டர்டெயின்மென்ட்* என்ற நிறுவனத்தில் நுழைந்தார். *எஸ்.இ.எஸ்* நிறுவனத்தின் தலைவராகவும், முன்னணி பாடகராகவும் அறிமுகமானார். கே-பாப் ஐடோல் குழுவின் முதல் வெற்றிகரமான பெண்ணாக இருந்தார். பதா *டான்குக்* பல்கலைக்கழகத்தில் நடிப்பைப் படித்தார்.
# பதா ( பாடகர்)

## தொழில்

பாடா 1997 இல் *எஸ்.இ.எஸ்* நிறுவனத்தில் அறிமுகமானார். இந்த குழு 1997 நவம்பர் 1, அன்று அவர்களின் முதல் பாடல் தொகுப்பான *ஐ யாம் யுவர் கேர்ல்* என்பதை வெளியிட்டது. இந்த குழு பின்னர் அதிக விற்பனையான கே-பாப் பெண்கள் குழுவாக மாறியது. அறிமுகமானதிலிருந்து, குழு ஐந்து கொரிய ஆல்பங்களையும் இரண்டு சப்பானிய ஆல்பங்களையும் வெளியிட்டுள்ளது. 2002 ன் முடிவில் *பிரண்ட்ஸ் பிபோர் பிரேக்கிங் அப்* இசைத் தொகுப்பை வெளியிட்டது. இக்குழுவின் உறுப்பினர்கள், பதா மற்றும் நடிகை *யூஜின்* ஆகியோர் *எஸ்.எம் என்டர்டெயின்மென்டி*ல் இருந்து பிரிந்தனர். ஆனால் பாடகர் *ஷூ* *எஸ்.எம் என்டர்டெயின்மென்ட்*டில் 2006 வரை பணிபுரிந்தார்.  
பதா *வூங்சிங் என்டர்டெயின்மென்ட்* நிறுவனத்தின் ஒரு பிரத்யேக ஒப்பந்தத்தில் கையெழுத்திட்டார். 2003 ஆம் ஆண்டில், பதா தனது முதல் தனிப்பாடல் தொகுப்பான *ஏ டே ஆஃப் ரினியூ*வை சுமார் 130,000 பதிவுகளை விற்றுவிட்டதாக கொரியாவின் இசைத் தொழில் சங்கம் தெரிவித்துள்ளது. பதா 2003 ஆம் ஆண்டில் பதா என்ற பாடகரைப் பற்றிய காதல் கதையான *பெப்பர்மிண்ட்* என்ற இசை நிகழ்ச்சியுடன் இசை அரங்கில் இறங்கிய முதல் கொரிய ஐடோல் பாடகராவார். இது அவருக்காக படைப்பாளரும் தயாரிப்பாளருமான *லீ யூரி* எழுதியது, அவர் *தைபூன்*, *மதர் அன்ட் வின்ட்டர்*, *சொனாட்டா* போன்ற பிற இசைத் திட்டங்களுக்கும் பொறுப்பானவர். 2004 ஆம் ஆண்டில், அவரது இரண்டாவது பாடல் தொகுப்பான *அரோரா* வெளியிடப்பட்டது. இது சுமார் 23,000 பிரதிகள் விற்றுள்ளது.
# பதா ( பாடகர்)

## தனிப்பட்ட வாழ்க்கை

2017 ஜனவரி 13 அன்று, தன்னைவிட ஒன்பது வயது இளையவரான ஒரு உணவக உரிமையாளரை திருமணம் செய்து கொள்ளப்போவதாக அவரது நிறுவனம் உறுதிப்படுத்தியது. அவரது திருமணம் மார்ச் 23, 2017 அன்று சியோலில் நடைபெற்றது.
# ஸ்டான் லீ

**ஸ்டான்லி மார்ட்டின் லிபர்** (28 திசம்பர் 1922 - 12 நவம்பர் 2018) என்ற இயற்பெயரை உடைய **ஸ்டான் லீ** என்பவர் ஒரு அமெரிக்க வரைகதை புத்தக எழுத்தாளர், ஆசிரியர், வெளியீட்டாளர் மற்றும் தயாரிப்பாளர் ஆவார். இருபது ஆண்டுகளுக்கும் மேலாக மார்வெல் காமிக்சு என்ற பெயரில் வணிகம் செய்து வரும் நிறுவனத்தின் முதன்மை படைப்பாற்றல் தலைவராக இவர் இருந்தார். ஒரு சிறிய பதிப்பகமாக இருந்த இந்நிறுவனம் வரைகலை துறையில் ஆதிக்கம் செலுத்தும் ஒரு பல்லூடக நிறுவனமாக விரிவடைய இவர் பெரும்பங்களித்தார்.
# ஸ்டான் லீ

## தனிப்பட்ட வாழ்க்கை

ஸ்டான்லி மார்ட்டின் லிபர் 1922 ஆம் ஆண்டு திசம்பர் மாதம் 28 நியூயார்க் நகரத்தின் மன்காட்டனில் பிறந்தார் . ருமேனிய நாட்டைச் சேர்ந்த செலியா மற்றும் யாக் லிபர் ஆகியோர் இவரது பெற்றொர்களாவர். மன்காட்டனில் மேற்கு 98 வது தெருவில் இவர்கள் வசித்தனர் . இவர் மனைவி பெயர் ஜான் பூகாக் என்பதாகும். 1947 இல் இவர்கள் திருமணம் நடந்தது. 2 குழந்தைகள். மனைவி 2017ஆம் ஆண்டு உயிர் நீத்தார்
# ஸ்டான் லீ

## தனிப்பட்ட வாழ்க்கை

### வேலை

மார்வெல் நிறுவனத்தில் மற்றவர்களுடன்-குறிப்பாக இணை எழுத்தாளர் / கலைஞர்கள் ஜாக் கிர்பி மற்றும் ஸ்டீவ் டிட்கோ ஆகியோருடன் இணைந்து, மீநாயகர்களான ஸ்பைடர் மேன், எக்ஸ்-மென், அயன் மேன், தோர், ஹல்க், பிளாக் விடோவ், பென்டாஸ்டிக் போர், பிளாக் பாந்தர், டேர்டெவில், டாக்டர் ஸ்ட்ரேஞ்ச், ஸ்கார்லட் விட்ச் மற்றும் ஆன்ட் மேன் ஆகிய பல்வேறு கதாபாத்திரங்களை உருவாக்கினார்.  
1960 களில் மீநாயகன் வரைகதை எழுதுவதற்கு மிகவும் இயல்பான அணுகுமுறையை அவர் முன்னெடுத்தார், 1970 களில் அவர் வரைகதை கோட் ஆணையத்தின் கட்டுப்பாடுகளுக்கு சவால்விடும் செயல்முறைகளின் மூலம், மறைமுகமாக அதன் கொள்கைகளில் மாற்றங்களுக்கு வழிவகுத்தார். 1990 களில் மார்வெலில் இருந்து ஓய்வு பெற்ற பிறகும் இந்நிறுவனத்தின் பொது முகமாக இருந்தார். மேலும் மார்வெல் கதாபாத்திரங்களை அடிப்படையாகக் கொண்ட திரைப்படங்கள் மற்றும் தொலைக்காட்சி நிகழ்ச்சிகளில் கேமியோ எனப்படும் குறு பாத்திரங்களில் அடிக்கடி தோன்றி மக்களின் அன்பைப் பெற்றார். தொடர்ந்து, 2018 இல் இறக்கும் வரை தன்னுடைய சுயாதீனமான படைப்பு முயற்சிகளைத் தொடர்ந்தார்.  
மிகுந்த நகைச்சுவை உணர்வும் தேடலும் உடையவரான ஸ்டான் லீ எழுத்துத் துறையில் சாதிக்க வேண்டும் என்பதை சிறுவயதில் இருந்து இலக்காகக் கொண்டிருந்தார். 1939ல் தன் மாமாவின் உதவியினால் டைம்லி காமிக்ஸ் ல் உதவியாளராக சேர்ந்து பணிபுரிந்தாா். பின்னர் 1960களில் இந்நிறுவனம் மார்வெல் காமிக்ஸ் ஆக மாற்றம் பெற்றது. ஆரம்ப நாட்களில், மை புட்டியில் இருந்து தொட்டு வரையும் மையினை நிரப்புவது, மதிய உணவு வாங்கி வருவது, முடிக்கப்பட்ட படக்கதையின் பென்சில் கோடுகளை அழிப்பது போன்ற சிறு வேலைகளையே செய்து வந்தார். 1941 மே மாதத்தல் வெளிவந்த கேப்டன் அமெரிக்கா படக்கதை புத்தகத்தின் பக்கத்தை நிரப்பும் பொருட்டு தன் முதல் படைப்பை புனைபெயரில் வெளியிட்டார். காமிக் புத்தகங்களின் சமூக மதிப்பு குறைவாக இருந்த காரணத்தினால், பின்னாட்களில் தான் அமெரிககாவின் மிகச்சிறந்த நாவலை எழுதும்போது தான் காமிக்ஸ் புத்தகத்தில் எழுதியவனாக அறியப்படுவதை தவிர்க்க தன் சொந்த பெயரை விடுத்து புனைப்பெயரில் எழுதியதாக சுயசரிதைப் புத்தகத்தில் வேடிக்கையாக குறிப்பிட்டுள்ளார். பிறகு அந்த புனைப்பெயரையே சட்டப்பூர்வமாக தனது பெயராக மாற்றிக்கொண்டார்.  
வரைகதை புத்தகத்தின் ஆசிரியராக பதவி வகித்தபோது, தொடர்ந்து வாசகருடன் இணைப்பில் இருப்பதை வழக்கமாக்கிக் கொண்டார். படக்கதை புத்தகத்தில் ஒரு பகுதியை ஒதுக்கி அடுத்து வரும் கதையின் முன்னாேட்டம், செய்திகள் போன்றவற்றை தொடர்ந்து வெளியிட்டார். ரசிகர்களுக்கு எழுதும் பத்தியில் மிக இயல்பான நண்பருடன் பேசும் அரட்டை போன்ற நடையினை கையாண்டார். படக்கதையினை உருவாக்குபவர்களும், ரசிகர்களும் ஒரு குழுவாக சமூகமாக இருப்பதை உறுதி செய்தார்.
# ஸ்டான் லீ

## தனிப்பட்ட வாழ்க்கை

### விருதுகள்

1994 ஆம் ஆண்டில் காமிக் புத்தகத் துறையின் வில் ஈஸ்னர் விருது ஹால் மற்றும் 1995 இல் ஜாக் கிர்பி ஹால் ஆஃப் ஃபேமில் லீ சேர்க்கப்பட்டார். 2008 ஆம் ஆண்டில் அவர் NEA இன் நேஷனல் மெடல் ஆப் ஆர்ட்ஸ் ஐப் பெற்றார்.
# ஸ்டான் லீ

## தனிப்பட்ட வாழ்க்கை

### இறப்பு

நவம்பர் 2018 ல் உடல்நலக் குறைவின் காரணமாக இயற்கை எய்தினார்.
# ஜித்பூர் சிமாரா

**ஜித்பூர் சிமாரா** தெற்கு நேபாளத்தின் மாகாண எண் 2 இல் உள்ள பரா மாவட்டத்தில் உள்ள ஒரு துணை பெரு நகரமாகும். இது காதிமாய் நகராட்சி, இன்னர்வாசிரா, அம்லேகாஞ்ச்ற, மன்ஹர்வா, ஹரையா மற்றும் ராம்பூர் டோகானி ஆகிய பகுதிகளை ஒன்றிணைத்து புதிதாய் 2017 ஆம் ஆண்டு மார்ச் 10 அன்று உருவாக்கப்பட்ட பெருநகர நகரம் ஆகும். 2011 ஆம் ஆண்டின் நேபாள மக்கட் தொகை கணக்கெடுப்பின் போது இந்த துணை பெருநகர நகரமானது 21,670 தனிப்பட்ட வீடுகளில் வசிக்கும் 117,094 மக்கட் தொகையை கொண்டிருந்தது.
# ஜித்பூர் சிமாரா

## புவியியல்

ஜித்பூர் சிமாரா நேபாளத்தின் தெராய் பகுதியில் அமைந்துள்ளது. வடக்கே, இது ஹெட்டாடா துணை பெருநகர நகரத்திற்கும், தெற்கு மற்றும் மேற்கு பிர்குஞ்ச் பெருநகர நகரத்திற்கும், கிழக்கு கலையா துணை பெருநகர நகரத்திற்கும் எல்லையாக உள்ளது. இது நாட்டின் இளைய துணை பெருநகரமாக கருதப்படுகிறது.
# ஜித்பூர் சிமாரா

## புவியியல்

### காலநிலை

சிமாராவில் இதுவரை பதிவான மிக உயர்ந்த வெப்பநிலை 42.8 (C (109.0&nbsp;°F) ஆகும். இந்த வெப்பநிலை 1979 ஆம் ஆண்டு சூன் 6 அன்று பதிவாகியது. மேலும் இதுவரை பதிவு செய்யப்பட்ட மிகக் குறைந்த வெப்பநிலை 1.0&nbsp;°C (33.8&nbsp;°F) ஆகும். இவ் வெப்பநிலை 1985 ஆம் ஆண்டு சனவரி 23 அன்று பதிவு செய்யப்பட்டது.
# ஜித்பூர் சிமாரா

## உட்கட்டமைப்புகள்

சிமாரா விமான நிலையம் ஓல்ட்-பிபாரா சிமாராவில் அமைந்துள்ளது. இது காத்மாண்டுவிற்கு விமான சேவைகளை வழங்குகின்றது. இந்த விமான நிலையம் காத்மாண்டுவிற்கு அருகில் உள்ள விமான நிலையமாகும். மகேந்திர நெடுஞ்சாலை மற்றும் திரிபுவன் நெடுஞ்சாலை என்பன ஜித்பூர் சிமாராவை நேபாளத்தின் பல்வேறு பகுதிகளுடனும் இந்திய எல்லையுடனும் இணைக்கின்றன.
# ஜித்பூர் சிமாரா

## உட்கட்டமைப்புகள்

### அம்லேக்குஞ்ச் ரக்சால் ரயில் பாதை

இந்தியா பிரித்தானிய காலனித்துவ நாடாக இருந்த காலம் தொடக்கம் அம்லேக்குஞ்ச் ரக்ஸால் ரயில் பாதை அமைந்துள்ளது. இது ஒரு வரலாற்று நினைவுச் சின்னமாகும். தண்டவாள கட்டைகளையும், ஏனைய போக்குவரத்து தேவைகளுக்காகவும் இது கட்டப்பட்டது.  
மேலும் இது முக்கிய சாலைகள் திறக்க மற்றும் உள்கட்டமைப்பு கட்டுமானத்திற்கு வழிவகுத்தது. நிலங்கள் / கட்டிடங்கள் சட்டவிரோதமாக அத்துமீறல் மற்றும் காடழிப்பு என்பவற்றின் காரணமாக இந்த ரயில் பாதை அழிவின் விளிம்பில் உள்ளது.
# ஜித்பூர் சிமாரா

## உட்கட்டமைப்புகள்

### வசதிகள்

இப்பகுதியின் 60% வீதமான நிலம் விவசாயத்திற்கு பயன்படுத்தப்படுகிறது.
# ஜித்பூர் சிமாரா

## உட்கட்டமைப்புகள்

### பார்சா தேசிய பூங்கா

பார்சா தேசிய பூங்கா தென் மத்திய நேபாளத்தின் உள் டெராய் தாழ்நிலப்பகுதிகளில் பாதுகாக்கப்பட்ட பகுதியாகும். இந்த தேசிய பூங்கா 627.39 கிமீ <sup>2</sup>(242.24 சதுர மைல்) பரப்பளவைக் கொண்டுள்ளது.  
இந்த தேசிய பூங்காவில் யானைகள், ஒரு கொம்பு காண்டாமிருகம், பலவிதமான பறவைகள், மலைப்பாம்பு என்பன காணப்படுகின்றன.
# ஜித்பூர் சிமாரா

## டுமர்பனா

டுமர்பானா பெருநகரப் பகுதியின் வடகிழக்கு மூலையில் அமைந்துள்ளது. இது விவசாயத்தின் மையமாக அறியப்படுகின்றது. சிறப்பு பொருளாதார வளர்ச்சியில் உள்ளது. அரசாங்க நிலங்களை சட்டவிரோதமாக ஆக்கிரமிப்பது உள்ளூர் பகுதியின் வளர்ச்சிக்கு தடையாக இருந்தது. இதனால் குறிப்பிடத்தக்க விவசாய பணிகள் இழக்கப்பட்டது. ஆக்கிரமிக்கப்பட்ட இந்த நிலங்களை மீட்டு விவசாயிகளுக்காக பிர்குஞ்ச் சர்க்கரை ஆலையை மீண்டும் நிறுவ திட்டமிடப்பட்டுள்ளது. இப்பகுதியில் உள்நாட்டு மற்றும் எல்லை தாண்டிய கும்பல்களால் இயற்கை வனங்களும், நதிகளும் அழிக்கப்பட்டமையானது வெள்ளம் மற்றும் பாலைவனமாக்கலை உருவாக்கியது.  
டுமர்பானாவுக்கு சொந்தமாக கல்லூரி, உயர்நிலைப் பள்ளிகள் மற்றும் கூட்டுறவு உள்ளது. இது பரா மாவட்டத்தில் கல்வி, விவசாய, சமூக பொருளாதார மையமாக வளர்ந்து வருகிறது. டுமர்வானாவில் டான்ஃப் யூத் கிளப் (பவானிபூர்), சுந்தர்பஸ்தி இளைஞர் கழகம் (சுந்தர்பஸ்தி), ராஜ்கட்டா இளைஞர் கழகம் (ராஜ்கட்டா) என பல கால்பந்து அணிகள் உள்ளன.
# ஜமுனா ஆறு (வங்காளதேசம்)

**ஜமுனா நதி (Jamuna River)** ( *ஜோமுனா* ) என்பது, வங்காளதேசத்தின் மூன்று முக்கிய நதிகளில் ஒன்றாக உள்ளது. இது பிரம்மபுத்ரா நதியின் கீழ் நீரோட்டமாகும். இது திபெத்தில் யர்லுங் சாங்போ என்ற பெயரில் உருவானது. இந்தியாவுக்குள் பாயும் முன், தென்மேற்கு வங்காளதேசத்தின் வழியாக வருகிறது. *ஜமுனா* நதி, தெற்கே பாய்ந்து, *சாந்துபூருக்கு* அருகிலுள்ள மேக்னா நதியைச் சந்திப்பதற்கு முன், *கோலுண்டோ* காட் அருகே உள்ள பத்மா நதியில் ( *பாடா* ) இணைகிறது. பின்னர் அது வங்காள விரிகுடாவில் மேக்னா நதியாக கடலில் கலக்கிறது.  
பிரம்மபுத்ரா-ஜமுனா ஒரு சடை நதியின் ஒரு சிறந்த எடுத்துக்காட்டாக உள்ளது. நதி சேனல் இடம்பெயர்வு மற்றும் அவல்ஷன் நதிக்கு மிகவும் எளிதில் பாதிக்கப்படுகிறது. சேனல்களை ஒன்றிணைக்கும் வலைப்பின்னலால் இது வகைப்படுத்தப்படுகிறது. அவற்றுக்கு இடையில் ஏராளமான மணல் கட்டிகள் உள்ளன . வங்காள மொழியில் *எழுத்துகள் என்று* அழைக்கப்படும் மணல் கட்டிகள் நிரந்தர நிலையை வகிக்கவில்லை. நதி ஒரு வருடத்தில் அவற்றை இருப்பு வைக்கிறது. பெரும்பாலும் அந்த மணல் கட்டிகள் பின்னர் அழிக்கப்பட வேண்டியவையாக உள்ளது. அடுத்த மழைக்காலத்தில் ஜமுனா நதியானது அவற்றை மீண்டும் வைக்கிறது. மறுவடிவமைப்புடன் இருப்பு மற்றும் வைப்பு அரிப்பு செயல்முறை தொடர்ந்து நடந்து வருகிறது, ஒருபுறம் பப்னா மாவட்டத்திற்கும் மறுபுறம் மைமென்சிங் டங்கைல் மற்றும் டாக்கா மாவட்டங்களுக்கும் இடையிலான எல்லையை துல்லியமாக வரையறுப்பது கடினம். ஒரு *எரிப்பாதை*யை உடைப்பது அல்லது புதியது தோன்றுவது என்பது, அதிக வன்முறை மற்றும் வழக்குகளுக்கு ஒரு காரணமாகும். ஜமுனா நதி மற்றும் பத்மா நதியின் சங்கமம் வழக்கத்திற்கு மாறாக நிலையற்றதாக உள்ளது. மற்றும் 1972 மற்றும் 2014 க்கு இடையில் பதினான்கு கிலோமீட்டருக்கு மேல் தென்கிழக்கில் இந்த நதி சென்றதாகக் காட்டப்பட்டுள்ளது.
# ஜமுனா ஆறு (வங்காளதேசம்)

## நதியின் வழித்தடங்கள்

வங்காளதேசத்தில், பிரம்மபுத்ரா அதன் மிகப்பெரிய துணை நதிகளில் ஒன்றான டீஸ்டா நதியால் (அல்லது *டிஸ்டா* ) *இணைகிறது* . டீஸ்டா முன்பு ஜல்பைகுரி<nowiki/>யிலிருந்து தெற்கே மூன்று சேனல்களில் ஓடியது. அதாவது கிழக்கில் கரடோயா, மேற்கில் புனர்பாபா மற்றும் மையத்தில் அட்ராய்டீஸ்டா போன்றவை ஆகும். *ட்ரிஸ்ரோட்டா* "மூன்று நீரோடைகளைக் கொண்டிருப்பதால்" மூன்று சேனல்கள் நதிக்கு பெயரைக் கொடுத்திருக்கலாம், அவை டீஸ்டா என சுருக்கப்பட்டு சிதைக்கப்பட்டுள்ளன. இந்த மூன்றில், புனர்பாபா மஹானந்தாவில் இணைந்தது. சலன் பீல் என்று அழைக்கப்படும் ஒரு பரந்த சதுப்பு நிலப்பகுதி வழியாக செல்லும் அட்ராய் கரடோயாவில் இணைந்தது, ஒன்றுபட்ட நீரோடை ஜாபர்கஞ்சிற்கு அருகிலுள்ள பத்மா (கங்கை) உடன் இணைந்தது. 1787 ஆம் ஆண்டின் அழிவுகரமான வெள்ளத்தில், டீஸ்டா நதி தனது பழைய தடத்தை கைவிட்டு, தென்கிழக்கு நோக்கி விரைந்து பிரம்மபுத்திராவில் இணைந்தது.  
ஜேம்ஸ் ரெனெல் 1764 மற்றும் 1777 க்கு இடையில் ஒரு கணக்கெடுப்பை மேற்கொண்டார் மற்றும் அவரது வரைபடங்கள் வங்காளத்தின் ஆரம்பகால உண்மையான வரைபடங்களில் ஒன்றாகும். இந்த வரைபடங்களில் டீஸ்டா பல கிளைகளில் வட வங்காளம் வழியாக பாய்கிறது. எடுத்துக்காட்டாக, புனர்பாபா, அட்ராய், கரடோயா போன்றவை ஆகும். இந்த நீரோடைகள் அனைத்தும் இப்போது வட வங்காளத்தின் மேற்கு திசையில் உள்ள மஹானந்தாவுடன் இணைந்தன, மேலும் ஹூர்சாகர் பெயரை எடுத்துக் கொண்டு இறுதியாக நவீன கோலுண்டோவிற்கு அருகிலுள்ள ஜாஃபர்கஞ்சில் கங்கையில் வெளியேற்றப்பட்டது. ஹூர்சாகர் நதி இன்னும் உள்ளது. இது பாரலின் ஒருங்கிணைந்த வீழ்ச்சி, கங்கை, அட்ராய், ஜமுனா அல்லது ஜமுனேஸ்வரி (பிரம்மபுத்ரா இப்போது பாயும் முக்கிய ஜமுனா அல்ல), மற்றும் கரடோயாவின் ஒருங்கிணைந்த கசிவு. கங்கையில் விழுந்து, கோலுண்டோவில் உள்ள பத்மாவுடனான சங்கமத்திற்கு சில மைல் தொலைவில் உள்ள பிரதான ஜமுனாவில் விழுகிறது.  
ஜமுனா மிகவும் அகலமான நதியாகும். மழைக்காலங்களில் இந்த ஆற்றின் இரு பக்கங்களிலும் உள்ள கரையின் அகலம் சுமார் ஆக உள்ளது. வறண்ட காலங்களில் நீர் குறையும்போது கூட, இந்த ஆற்றங்கரைகளின் அகலம் குறைவாகவே இருக்கும். .  
தலைநகர் டாக்காவிற்கும் வங்காளதேசத்தின் வடக்கு பகுதிக்கும் இடையே நேரடி சாலை இணைப்பை நிறுவுவதில் ஜமுனா நதி ஒரு தடையாக இருந்தது. இது ராஜ்ஷாஹி பிரிவு என அழைக்கப்படுகிறது, இது 1996 வரை. ஜமுனா பல்நோக்கு பாலம் கட்டி முடிக்கப்பட்டதன் மூலம் இத் தடை குறைக்கப்பட்டது. இது மிக முக்கியமான நீர்வழிப்பாதையாக உள்ளது. பெரிய சரக்கு மற்றும் பயணிகள் நீராவி கப்பல் மூலம் இது ஆண்டு முழுவதும் செல்லக்கூடியது. 1947 இல் வங்காளப் பிரிவினைக்கு முன்னர், பயணிகள் நீராவி கப்பல் இந்திய ஒன்றியத்தில் அசாம் மாநிலத்தில் திப்ருகர் வரை ஓடியது. தற்போது இரண்டு நீராவி படகு சேவைகள் பப்னா மாவட்டத்தை மைமென்சிங், டாங்கைல் மற்றும் டாக்கா மாவட்டங்களுடன் இணைக்கின்றன. பங்களாதேஷ் ரயில்வே பப்னாவில் செராஜ்கஞ்ச் மற்றும் மைமென்சிங்கில் ஜெகநாத்கஞ்ச் இடையே படகு சேவையை பராமரிக்கிறது. பப்னாவில் உள்ள நகர்பரி மற்றும் டாக்காவில் அரிச்சா இடையேயான மற்ற படகு சேவை சி & பி துறையால் நடத்தப்படுகிறது.
# டைகால்சியம் பாசுபேட்டு

**டைகல்சியம் பாசுபேட்டு** என்பது CaHPO<sub>4</sub> என்ற மூலக்கூற்று வாய்ப்பாட்டைக் கொண்டய கால்சியம் பாஸ்பேட்டு மற்றும் அதன் டைஐதரேட் ஆகும். பொதுவான பெயரில் உள்ள "டை" முன்னொட்டு பின்வரும் காரணத்தால் எழுகிறது, ஏனெனில் HPO<sub>4</sub><sup>2–</sup> அயனின் உருவாக்கம் பாஸ்போரிக் அமிலத்திலிருந்து இரண்டு புரோட்டான்களை அகற்றுவதை உள்ளடக்கியதாக, H<sub>3</sub>PO<sub>4</sub> உள்ளது. இது இருகாரத்துவ **கால்சியம் பாஸ்பேட்** அல்லது **கால்சியம் மோனோஹைட்ரஜன் பாஸ்பேட்** என்றும் அழைக்கப்படுகிறது. டைகால்சியம் பாஸ்பேட் உணவு சேர்க்கைப் பொருளாகப் பயன்படுத்தப்படுகிறது. இது சில பற்பசைகளில் மெருகூட்டல் காரணியாகப் பயன்படுகிறது. இது ஒரு உயிர் மூலப்பொருளாகும் .  
பண்புகள்  
நடைமுறையில் குளிர்ந்த நீரிலும், ஆல்ககாலிலும் கரைவதில்லை. நீர்த்த ஐதரோகுளோரிக் அமிலத்தில் கரைகிறது.
# டைகால்சியம் பாசுபேட்டு

## தயாரிப்பு

பாஸ்போரிக் அமிலத்துடன் கால்சியம் ஹைட்ராக்சைடை நடுநிலையாக்குவதன் மூலம் இருகாரத்துவ கால்சியம் பாஸ்பேட் தயாரிக்கப்படுகிறது. இது டைஐதரேட்டினை திண்மமாக வீழ்படிவாக்குகிறது. 60 செல்சியசு வெப்பநிலையில் நீரற்ற வடிவத்தை வீழ்படிவாககுகிறது:  
: H <sub>3</sub> PO <sub>4</sub> + Ca (OH) <sub>2</sub> → CaHPO <sub>4</sub>  
ஐதராக்சிஅபடைட்டை உருவாக்கும் படிநிலை இறக்க வினையை தடுத்து நிறுத்த, சோடியம் பைரோபாசுபேட்டு அல்லது முக்காரத்துவ மக்னீசியம் பாசுபேட்டு ஆகியவை சேர்க்கப்படுகின்றன. உதாரணமாக, இருகாரத்துவ கால்சியம் பாசுபேட்டு டைஐதரேட்டு பற்பசையில் ஒரு பளபளபாக்கும் காரணியாக பயன்படுத்தப்படுகிறது.  
இருகாரத்துவ கால்சியம் பாசுபேட்டு டைஐதரேட்டு ஆனது புருசைட்டு கால்சியம் பாசுபேட்டு சிமெண்டில் உருவாகிறது. இது மருத்துவப் பயன்பாடுகளைக் கொண்டுள்ளது. "β-டிசிபி/எம்சிபிஎம்" (β-முக்கால்சியம் பாசுபேட்டு/மோனோகால்சியம் பாசுபேட்டு) போன்ற பாசுபேட்டு சிமெண்டுகளின் ஒருமித்த இறுகும் வினைக்கான எடுத்துக்காட்டானது:  
:Ca<sub>3</sub>(PO<sub>4</sub>)<sub>2</sub> + Ca(H<sub>2</sub>PO<sub>4</sub>)<sub>2</sub>•H<sub>2</sub>O + 7 H<sub>2</sub>O → 4 CaHPO<sub>4</sub>•2H<sub>2</sub>O
# டைகால்சியம் பாசுபேட்டு

## தொகுப்பு முறை தயாரிப்பு

நன்கு தூளாக்கப்பட்ட பாஸ்பேட் பாறையானது 1000 மிலி கொள்ளளவு கொண்ட முகவையில் 350 மிலி ஐதரோகுளோரிக் அமிலத்துடன் வினைப்படுத்தப்படுகிறது. வினைக்கலவையானது அறை வெப்பநிலையில் 2 மணி நேரத்திற்குத் தொடர்ந்து கலக்கப்படுகிறது. இந்த வினைக்கலவையானது பொருக்குடை கண்ணாடி மூசையில்(நுண்துளை அமைப்பு எண்.2) வடிகட்டும் குடுவையின் உதவியுடன் வடிகட்டப்படுகிறது.இரும்பு, புளோரைடு, மக்னீசியம், அலுமினியம், காரீயம் போன்ற மாசுகளை நீக்குவதற்காக கால்சியம் ஐதராக்சைடு களியானது வடிகட்டிப் பிரிக்கப்பட்ட பொருளுடன் தொடர்ச்சியான கலக்குதலுடன் சேர்க்கப்படுகிறது. இதன் மூலம் கலவையின் pH மதிப்பானது 2.5 என்ற அளவில் சரிசெய்யப்படுகிறது. மாசுகள் இந்த pH மதிப்பில் தான் வீழ்படிவாகிறது. ஒற்றை கால்சியம் பாசுபேட்டு கலந்துள்ள இந்தக் கலவையானது மீண்டும் வடிகட்டப்படுகிறது. தற்போது இந்தக் கலவையின் pH மதிப்பானது கால்சியம் ஐதராக்சைடு களியைச் சேர்ப்பதன் மூலம் 5.0 என்ற அளவில் சரிசெய்யப்படுகிறது. தற்போது டைகால்சியம் பாசுபேட்டானது வீழ்படிவாகிறது. இந்த வீழ்படிவானது வடிகட்டப்பட்டு 100 மிலி அளவுகளிலான வாலைவடி நீரில் மூன்று முறை கழுவபப்டுகிறது. கரையக்கூடிய குளோரைடு மாசுகள் கழுவப்படுகின்றன. பின்னர் வீழ்படிவானது 105°செல்சியசு அளவில் 1 மணி நேரம் 30 நிமிடங்களுக்கு உலர்த்தப்படுகிறது. டை கால்சியம் பாசுபேட்டு டைஐதரேட்டு நன்கு அரைக்கப்பட்டு தூளாக்கப்படுகிறது.
# டைகால்சியம் பாசுபேட்டு

## அமைப்பு

டைகால்சியம் பாசுபேட்டில் மூன்று வகை அறியப்பட்டுள்ளன:
- டைஐதரேட்டு, CaHPO<sub>4</sub>•2H<sub>2</sub>O ('டிபிசிடி'), கனிமம் புருசைட்டு
- எமிஐதரேட்டு, CaHPO<sub>4</sub>•0.5H<sub>2</sub>O
- நீரற்ற CaHPO<sub>4</sub>, ('டிசிபிஏ'), கனிமம் மோனெடைட்டு. pH மதிப்பு 4.8 -க்கும் கீழே டைகால்சியம் பாசுபேட்டின் டைஐதரேட்டு மற்றும் நீரற்ற வடிவங்கள் கால்சியம் பாசுபேட்டின் மிகவும் நிலைத்தன்மையுடைய (கரையாத) வடிவங்கள் ஆகும்.  
நீரற்ற மற்றும் டைஐதரேட்டு வடிவங்களின் அமைப்பானது எக்சு கதிர் படிகவியல் ஆய்வின்படி கண்டறியப்படுகிறது. டைஐதரேட்டு ஒரு அடுக்குப்பாள அமைப்பைக் கொண்டிருக்கிறது.
# டைகால்சியம் பாசுபேட்டு

## பயன்கள் மற்றும் கிடைக்கும் விதம்

இருகாரத்துவ கால்சியம் பாசுபேட்டு முதன்மையாக தயாரிக்கப்பட்ட காலை உணவு தானியங்கள், நாய் உணவுகள், செறிவூட்டப்பட்ட மாவு, சேவை போன்றவறறில் உணவுக் குறைநிரப்பியாக பயன்படுகிறது.சில மருந்து தயாரிப்புகளில் மாத்திரையாக்கியாகவும், உடல் துர்நாற்றத்தைப் போக்க உதவும் சில விளைபொருட்களிலும் இது பயன்படுகிறது. இருகாரத்துவ கால்சியம் பாசுபேட்டு சில கால்சியத்தை அளிக்கக்கூடிய துணை உணவுப்பொருட்களிலும் பயன்படுகிறது. இச்சேர்மம் கோழி போன்ற பறவைகள் வளர்ப்புத் தொழிலிலும் பயன்படுகிறது. இது சில பற்பசைகளில் பற்காரையைக் கட்டுப்படுத்தும் காரணியாகப் பயன்படுத்தப்படுகிறது.  
டைகால்சியம் பாசுபேட்டினை வெப்பப்படுத்துவதன் மூலமும், ஒரு பயனுள்ள பளபளப்பாக்கும் காரணி கிடைக்கிறது:
:2 CaHPO<sub>4</sub> → Ca<sub>2</sub>P<sub>2</sub>O<sub>7</sub> + H<sub>2</sub>O  
டைஐதரேட்டு (புருசைட்டு) வடிவத்தில் இது சில வகை சிறுநீரகக் கற்களிலும் பற்களில் உள்ள காறைக் கற்களிலும் காணப்படுகிறது.
# டயானா ஹேடன்

**டயானா ஹேடன்** (பிறப்பு 1 மே 1973) என்பவர் இந்திய நடிகை, வடிவழகி மற்றும் 1997 ஆம் ஆண்டின் உலக அழகிப் போட்டியின் வாகையாளர் ஆவார். உலக அழகி பட்டத்தை வென்ற மூன்றாவது இந்திய பெண் இவராவார். போட்டியின் போது அவர் மூன்று துணைப் பட்டங்களை வென்றார். 2008 ஆம் ஆண்டில், *பிக் பாஸ்* என்ற ரியாலிட்டி நிகழ்ச்சியின் பிரபல போட்டியாளராக பங்கேற்றார்.
# டயானா ஹேடன்

## ஆரம்பகால வாழ்க்கை

டயானா இந்தியாவின் தெலுங்கானாவின் ஐதராபாத்தில் ஆங்கிலோ-இந்திய கிறிஸ்தவ குடும்பத்தில் பிறந்தார். அவர் செகந்திராபாத்தில் உள்ள செயின்ட் ஆன் உயர்நிலைப் பள்ளியில் பயின்றார்.  
அவர் மாதிரி அழகி பணியை தொடங்குவதற்கு முன்பு என்கோர் என்ற நிகழ்வு மேலாண்மை நிறுவனத்தில் பணிபுரிந்தார். பின்னர் அவர் பி.எம்.ஜி கிரெசெண்டோவில் மக்கள் தொடர்பு அதிகாரியாக பணியாற்றினார். அங்கு பாடகர்களான அனெய்டா மற்றும் மெஹ்னாஸ் ஹூசைன் ஆகியோரின் வாழ்க்கையை நிர்வகிக்க உதவினார். அவர் இரண்டாம் இடத்தைப் பிடித்து இந்திய உலக அழகி என்ற பட்டத்தைப் பெற்றார். சீஷெல்ஸின் பாய் லாசரேவில் நடைப்பெற்ற உலக அழகி போட்டியின் 47 வது பதிப்பில் அவர் இந்தியாவைப் பிரதிநிதித்துவப்படுத்தினார். மொத்தம் 86 பிரதிநிதிகள் தலைப்புக்காக போட்டியிட்டனர். நிகழ்வின் முடிவில் ஹேடன் 1997 உலக அழகியாக முடிசூட்டப்பட்டார். உலக அழகி போட்டியின் போது அவர் " உலக அழகி - ஆசியா மற்றும் ஓசியானியா " என முடிசூட்டப்பட்டார். மேலும் ஹேடன் புகைப்பட அழகி மற்றும் நீச்சலுடை அழகி ஆகிய பட்டங்களை வென்றார். போட்டியின் போது மூன்று துணை பட்டங்களை வென்ற ஒரே உலக அழகி ஹேடன் ஆவார். 1966 ஆம் ஆண்டில் ரீட்டா ஃபாரியா மற்றும் 1994 ஆம் ஆண்டில் ஐஸ்வர்யா ராய் ஆகியோருக்குப் பிறகு, உலக அழகி போட்டியை வென்ற மூன்றாவது இந்திய பெண் இவர் ஆவார்.  
உலக அழகி பட்டம் வென்ற பின்னர் இந்தியாவில் எல்'ஓரியல் , கோல்கேட் மற்றும் சோபார்ட் ஆகிய நிறுவனங்களை ஆதரிக்க கையெழுத்திட்டார். இவர் *சிறுவர் உரிமைகளும் நீங்களும் (CRY ), க்ரீன்பீஸ் , பெட்டா* மற்றும் *ஸ்பாஸ்டிக் சொசைட்டி ஆஃப் இந்தியா* உள்ளிட்ட பல்வேறு தொண்டு நிறுவனங்களுடன் தொடர்புடையவர். புற்றுநோய் மற்றும் எச்.ஐ.வி / எய்ட்ஸ் பற்றிய விழிப்புணர்வை ஏற்படுத்த செயற்பட்டார்.  
உலக அழகி அமைப்பின் உலகளாவிய பிரதிநிதியாக இருந்த பின் ஹேடன் லண்டனுக்குச் சென்று ராயல் அகாடமி ஆஃப் டிராமாடிக் ஆர்ட்டில் நடிப்புக் கலையை பயின்றார். அவர் லண்டன் டிராமா ஸ்டுடியோவிலும் படித்தார். அங்கு அவர் ஷேக்ஸ்பியரின் படைப்புக்களில் கவனம் செலுத்தி கலைக்கூடத்தின் சிறந்த நடிகைக்கான பரிந்துரையைப் பெற்றார். 2001 ஆம் ஆண்டில், தென்னாப்பிரிக்காவில் சேக்ஸ்பியரின் *ஓதெல்லோ* திரைப்பட பதிப்பில் திரைக்கு அறிமுகமானார். 2001 மற்றும் 2002 ஆம் ஆண்டுகளில் லெபனானில் மிஸ் ஐரோப்பா என்ற நிகழ்ச்சியை இரண்டு முறை தொகுத்து வழங்கினார். தற்போது விமானப் பணியாளர்கள் பயிற்சித் திட்டங்களுக்கான விரிவுரையாளராக பணியாற்றுகிறார்.  
அவர் *ஒரு அழகான உண்மை* என்ற ஒரு புத்தகத்தை எழுதியுள்ளார். இந்த புத்தகம் 2012 ஆம் ஆண்டு ஆகத்து 6 அன்று வெளியானது.
# டயானா ஹேடன்

## தனிப்பட்ட வாழ்க்கை

டயானா ஹேடன் 13 செப்டம்பர் 2013 அன்று அமெரிக்காவின் லாஸ் வேகாஸைச் சேர்ந்த கொலின் டிக்கை மணந்தார். கொலின் மும்பையில் ஒரு சர்வதேச தன்னார்வ தொண்டு நிறுவனத்தில் பணியாற்றி வருகிறார். இவர்களுக்கு மூன்று பிள்ளைகள் உள்ளனர்.
# அர்மீனா கான்

**அர்மீனா ராணா கான்** ( ஆங்கிலம் : Armeena Khan ) இவர் ஒரு பாக்கித்தானிய கனடிய திரைப்பட மற்றும் தொலைக்காட்சி நடிகை மற்றும் விளம்பர நடிகையாவார். பாக்கித்தானின் மிகவும் பிரபலமான நடிகைகளில் ஒருவரான இவர் லக்ஸ் ஸ்டைல் விருது, ஹம் விருது மற்றும் நிகர் விருது போன்ற விருதுகளுக்கு பரிந்துரைக்கப்பட்டுள்ளார். அவர் பெரும்பாலும் வெற்றிகரமான தொலைக்காட்சித் தொடர்களில் நடித்துள்ளார். இதன் மூலம் அர்மீனா கான் உருது பொழுதுபோக்கு துறையில் தன்னை நிலைநிறுத்திக் கொண்டுள்ளார். 2016 ஆம் ஆண்டில், *ஈஸ்டர்ன் ஐ* என்ற செய்தி நிறுவனம் அவரை "50 கவர்ச்சியான ஆசிய பெண்களில்" ஒருவராக பெயரிட்டது, அடுத்த ஆண்டு, அவருக்கு பாக்கித்தான் சாதனை விருதுகளில் பெண்கள் அதிகாரமளித்தல் விருது வழங்கப்பட்டது.
# அர்மீனா கான்

## தொழில்

பாகிஸ்தான் பெற்றோருக்கு டொராண்டோவில் பிறந்த கான், மான்செஸ்டரில் வளர்ந்து மான்செஸ்டர் பல்கலைக்கழகத்தில் வணிக நிர்வாகத்தில் முதுகலைப் பட்டம் பெற்றார். கான் சில மாதங்கள் ஒரு விளம்பர நடிகையாக பணியாற்றினார், பின்னர் கேன்ஸ் திரைப்பட விழாவில் திரையிடப்பட்ட *ரைத்தே* என்ற பிரித்தன் குறும்படத்தின் மூலம் அறிமுகமானார். பாக்கித்தானிலிருந்து வந்து இந்த விழாவில் பங்கேற்ற முதல் நடிகையாவார். காதல் தொலைக்காட்சித் தொடரான *முஹாபத் அப் நஹி ஹுகி* (2014) இல் ஒரு எதிர்மறை பாத்திரத்த்தில் நடித்ததன் மூலம் முக்கியத்துவம் பெற்றார், ஹம் விருதுகளில் சிறந்த எதிர்மறைப் பாத்திரம் என்ற பரிந்துரையைப் பெற்றார்.  
காதல் தொடரான *இஷ்க் பராஸ்ட்* (2015) மற்றும் *கார்ப்* (2015) ஆகியவற்றில் அவர் நடித்ததற்காக பரவலான விமர்சனங்களைப் பெற்றார். 2015 மற்றும் 2016 ஆம் ஆண்டுகளில், *பின் ராய் அன்சூ* புதினத்தின் திரைப்படம் மற்றும் தொலைக்காட்சி தழுவலில் அவர் பக்கத்து வீட்டுப் பெண் போன்ற தோற்றம் கொண்ட ஒரு பெண் வேடத்தில் நடித்தார், முன்னாள் சிறந்த துணை நடிகைக்கான லக்ஸ் ஸ்டைல் விருதுக்கு பரிந்துரைக்கப்பட்டார் . காதல் நகைச்சுவைப்படமான *ஜனான்* மற்றும் போர்த்திரைப்படமான *யால்கர்* போன்ற படங்களில் கதாநாயகியாக நடித்து உருது திரைத்துறையில் தன்னை நிலைநிறுத்திக் கொண்டார், இவை இரண்டும் எல்லா காலத்திலும் அதிக வசூல் செய்த பாக்கித்தான் படங்களில் ஒன்றாகும் .  
காதல் தொலைக்காட்சித் தொடரான *ராஸ்ம் ஈ துனியா* (2017) என்றபடத்தில் முக்கோண காதலில் சிக்கிய ஒரு பெண்ணையும், ஹம் தொலைக்காட்சியா தயாரிக்கப்பட்ட சமூகப்படமான *டால்டால்* (2017) என்ற படத்தில் பதற்றமான மனைவியாக சித்தரித்ததற்காக கான் ஒருமனதாக பாராட்டுக்களைப் பெற்றார்.
# அர்மீனா கான்

## ஆரம்பகால வாழ்க்கை மற்றும் பின்னணி

கான் 1987 மார்ச் 30 அன்று டொராண்டோவின் ஒன்ராறியோவில் பாக்கித்தான் பெற்றோருக்குப் பிறந்தார். அவரது தந்தை ஒரு தொழிலதிபர், மற்றும் அவரது தாய் ஒரு இல்லத்தரசி ஆவார். ஒரு மூத்த மற்றும் ஒரு இளைய சகோதரிகளென இருவர் உள்ளனர். கான் பஷ்டூன் மற்றும் பஞ்சாபி வம்சாவளியைச் சேர்ந்தவர்.  
அவர் டொராண்டோவில் தனது பள்ளிப் படிப்பைச் முடித்தார், இருப்பினும், குடும்பம் பின்னர் மான்செஸ்டருக்கு இடம் பெயர்ந்தபோது அவர் மான்செஸ்டர் பல்கலைக்கழகத்தில் பயின்றார், வணிக நிர்வாகத்தில் கௌரவ பட்டம் பெற்றார். பின்னர் அவர் ஈலிங் ஸ்டுடியோஸ் மற்றும் பைன்வுட் ஸ்டுடியோவில் முறை நடிப்பைப் படித்தார். இவரது கூற்றுப்படி, இவர் பாக்கித்தான் மற்றும் கனடாவின் இரட்டை குடியுரிமையைப் பெற்றுள்ளார். கான் ஆங்கிலம் மற்றும் உருது மொழிகளில் சரளமாக உள்ளார். மேலும் அரபு மொழியை இவரால் படிக்க முடியும்.  
நடிகையாக மாறுவதற்கு முன்பு கான் 2010 இல் விளம்பரங்களில் தோன்றினார். இந்த நேரத்தில், அவர் நிசாத் லினன், பெசில் வங்கி மற்றும் ஸ்பிரைட் உட்பட பல்வேறு பொருட்களுக்கான விளம்பரங்களில் தோன்றினார். அவர் பாக்கித்தான் மற்றும் பிரித்தனில் ஒரு பிரபலமான விளம்பர நடிகையாக தன்னை நிலைநிறுத்திக் கொண்டார், விரைவில் திரைப்பட வேடங்களுக்கான வாய்ப்புகளைப் பெறத் தொடங்கினார்.
# அர்மீனா கான்

## தனிப்பட்ட வாழ்க்கை

பிரித்தனில் வாழும் பாக்கித்தான் தொழிலதிபர் ஃபெசில் கானுடனான தனது திருமண நிச்சயதார்த்தத்தை ஜூலை 2017 இல் ட்விட்டரில் கான் அறிவித்தார்.
# ஆமீனா ஷேக்

**ஆமீனா ஷேக்** (ஆங்கிலம் : Aamina Sheikh) இவர் ஒரு பாகிஸ்தான் நடிகை மற்றும் முன்னாள் விளம்பர நடிகையாவார். மிகவும் பிரபலமான மற்றும் அதிக சம்பளம் வாங்கும் நடிகைகளில் ஒருவரான இவர் பாக்கித்தான் பொழுதுபோக்கு துறையில் தன்னை நிறுவிக்கொண்டார். மேலும் *லக்ஸ் ஸ்டைல்* விருதுகளின் ஒன்பது பரிந்துரைகளிலிருந்து நான்கு விருதுகள் பெற்றவர் ஆவார்.  
ஷேக் அழகு சாதனப் பொருட்களின் விளம்பர நடிகையாக தனது வாழ்க்கையைத் தொடங்கினார், இதன்மூலம் அவர் பிரெஞ்சு அழகு சாதனப் பொருளான *லோரியலி*ன் செய்தித் தொடர்பாளராக சர்வதேச அங்கீகாரத்தைப் பெற்றார் மற்றும் சிறந்த விளம்பர நடிகைக்கான *லக்ஸ் ஸ்டைல்* விருதுக்கு பரிந்துரைக்கப்பட்டார். பாக்கித்தானின் சிறந்த பெண் விளம்பர நடிகைகளில் ஒருவராக தன்னை நிலைநிறுத்திக் கொண்ட பின்னர், 2008 ஆம் ஆண்டு *பாரிஷ் மெய்ன் தீவார்* என்ற தொலைக்காட்சித் திரைப்படத்தில் முன்னணி பாத்திரத்தில் நடித்து அறிமுகமானார். அடுத்த ஆண்டு, அவர் *ஜியோ* தொலைக்காட்சியின் தொடரான *தில் இ நாடனில்* தோன்றினார், இதற்காக சிறந்த வளர்ந்து வரும் திறமைக்கான *லக்ஸ் ஸ்டைல்* விருதைப் பெற்றார்.  
2010 ஆம் ஆண்டில், காதல் படமான *டாம்* என்ற படத்திற்காக அவர் விமர்சன ரீதியான பாராட்டைப் பெற்றார். *ஹம் டம்* (2010), *இஷ்க் கம்ஷுதா* (2010), *யுரான்* (2010), *மேரா சாயின்* (2010), *மெயின் அப்துல் காதிர் ஹூன்* (2010) உள்ளிட்ட பெண்களை மையப்படுத்தப்பட்ட தொடர்களில் முன்னணி கதாபாத்திரங்களில் நடித்ததற்காக அவர் பின்னர் பரந்த அங்கீகாரத்தைப் பெற்றார். ஷேக் பின்னர் *மாட்* (2010), *மேரா சாயின் 2* (2012), *மிராட் உல் உருஸ்* (2013), மற்றும் *ஜாக்சன் ஹைட்ஸ்* (2014) போன்ற சீரியல்களில் அதிக முக்கியப் பங்கு வகித்தார். காதல் தொடரான *அகர் தும் நா ஹோட்* (2009), *உம்-இ-கல்சூம்* (2011), மற்றும் *குச் இஸ் தாரா* (2013) ஆகியவற்றில் அவரது நடிப்புகள் *லக்ஸ் ஸ்டைல்* விருதுகளில் தனது செயற்கைக்கோள் சிறந்த நடிகை மற்றும் சிறந்த நடிகைக்கான பிராந்திய பரிந்துரைகளைப் பெற்றன.
# ஆமீனா ஷேக்

## ஆரம்பகால வாழ்க்கை

ஷேக் நியூயார்க் நகரில் தொழில் ரீதியாக மருந்தாளுநரான அப்துல் ஷேக் என்பவருக்கு பிறந்தார். ஷேக்கின் தந்தை வீட்டார் ஜவுளித் தொழிலில் தங்களை நிலைநிறுத்திக் கொண்ட ஒரு குடும்பமாகும். ஆனால் இவரது தந்தைக்கு வேதியியல் மீது ஆர்வம் இருந்தது; அதனால் அவர் ஒரு மருந்தாளரானார்.  
ஷேக் தனது குழந்தைப் பருவத்தை கராச்சி மற்றும் ரியாத்தில் கழித்திருக்கிறார். அவர் தனது தொடக்கக் கல்வியை மாமா பார்சி பள்ளியிலும், உயர்நிலைக் கல்வியை ரியாத்தில் உள்ள அமெரிக்க சர்வதேச பள்ளியிலும் பயின்றார். ஷேக் கராச்சியில் மேலும் தனது கல்வியைத் தொடர்ந்தார், மேலும் முறையே கராச்சியில் உள்ள செயின்ட் ஜோசப் கான்வென்ட் பள்ளி மற்றும் தி லைசியம் ஆகியவற்றிலிருந்து தனது ஓ மற்றும் ஏ நிலைகளை முடித்தார். ஆமினா மாசசூசெட்ஸின் அம்ஹெர்ஸ்டில் உள்ள ஹாம்ப்ஷயர் கல்லூரியில் இருந்து திரைப்படக் காணொளித் தயாரிப்பில் தேர்ச்சி பெற்றவர் மற்றும் மன்ஹாட்டனை தளமாகக் கொண்ட பல்லூடக நிறுவனமான கியூரியஸ் பிக்சர்ஸ் நிறுவனத்தில் உதவியாளராக பணியாற்றியுள்ளார்.
# ஆமீனா ஷேக்

## தொழில்

பாகிஸ்தானுக்குத் திரும்பிய ஷேக், ஜியோ தொலைக்காட்சியில் தனது பணியைத் தொடங்கினார், அங்கு அவர் *பேச்சி மேன் கே சாச்சே என்ற* குழந்தைகளின் பேச்சு நிகழ்ச்சியை தயாரித்து இயக்கியுள்ளார். . 2007 ஆம் ஆண்டில், ஷார்ஜில் பலூச் மற்றும் காலித் அகமதுவின் தொலைகாட்சித் திரைப்படம், *குர்முச் சிங் கி வசீயத் ஆகியவற்றில்* ஆமினா திரையில் அறிமுகமானார். இது சதாத் ஹாசன் மாண்டோவின் புதினமான தி *வில் ஆஃப் குர்முக் சிங்கை* அடிப்படையாகக் கொண்டது.
# ரோம்வாங்

***ரோம்வாங் (Romvong)*** அல்லது ரோம்வோங் என்பது, ஒரு வகை தென்கிழக்கு ஆசிய நடனம் ஆகும். இது கம்போடியா, லாவோஸ் மற்றும் தாய்லாந்தில் பிரபலமான நாட்டுப்புற நடனமாக உள்ளது. இது ஒரு வட்டமான முறையில் தொடர்ந்து நகரும் மெதுவான சுற்று நடனம் ஆகும். மேலும் அழகான கை அசைவுகள் மற்றும் எளிய அடிச்சுவடுகளை உள்ளடக்கியது. ஆண்கள் மற்றும் பெண்கள் இருவரும் ஒரே வட்டத்தில் பங்கேற்று நடனமாடுகின்றனர்.  
பாரம்பரிய நடனங்கள், பிரபலமான கொண்டாட்டங்கள் மற்றும் நவீன விருந்துகளின் ஒரு பகுதியாக இருக்கும் பிராந்தியத்தின் மூன்று நாடுகளில் வட்ட நடன நடனம் ஒரு பாரம்பரிய நடனம் என்று கூறப்படுகிறது. ஆதிக்கம் செலுத்தும் கெமர், லாவோ மற்றும் தாய் கலாச்சாரங்களுக்கு மேலதிகமாக, தென்கிழக்கு ஆசியாவைச் சேர்ந்த பல குழுக்களிடையே ரோம்வோங் பொதுவானதாக உள்ளது. எடுத்துக்காட்டாக, கம்போடியாவில், ஃபாங், க்ரூங், தம்புவான் மற்றும் பிராவோ மக்கள் உள்ளிட்ட இனக்குழுக்களிடையே ரோம்வோங் நடனம் காணப்படுகிறது.